
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	COMISIA PENTRU ADIMINISTRATIE PUBLICA, AMENAJAREA TERITORIULUI SI ECHILIBRU ECOLOGIC

	Nr. 31/1312 din 12.02.2008

	Nr. 26/2092   din 12.02. 2008
Nr.Pl –x  836



                                              RAPORT COMUN 
asupra propunerii legislative pentru accesul funcţionarilor publici la funcţia de consilier local sau consilier judeţean
                  Potrivit prevederilor art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu propunerea legislativă pentru accesul funcţionarilor publici la funcţia de consilier local sau consilier judeţean, trimis cu adresa nr. Pl-x 836 din 3 decembrie 2007, înregistrat cu nr.31/1312 şi respectiv cu nr.26/ 2092   din 5 decembrie 2007.
                    Senatul, în calitate de prima Cameră sesizată, a repins propunerea legislativă în şedinţa din 27 noiembrie 2007. 
         Camera Deputaţilor este Cameră decizională, conform prevederilor art.75 din Constituţia României, republicată, şi ale  art. 92 alin.(9)   din Regulamentul Camerei Deputaţilor, republicat. 
          Guvernul, prin punctul de vedere, transmis cu adresa nr.1906 din 26.07.2007, nu susţine adoptarea acestei iniţiative legislative.
          Consiliul Legislativ  a avizat negativ propunerea legislativă,  conform avizului nr.968/ 18.07.2007. 
          Iniţiativa legislativă are ca obiect de reglementare  modificarea art.94 şi 97 din Legea nr.161/2003 privind unele măsuri pentru  asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, precum şi art.88 din Legea nr.188/1999 privind Statutul funcţionarilor publici, republicată, în sensul de a se permite funcţionarilor publici să fie aleşi, în acelaşi timp, şi consilieri locali sau consilieri judeţeni, eliminându-se incompatibilitatea dintre aceste două funcţii.
            În conformitate cu prevederile art. 61 din Regulamentul Camerei Deputaţilor, republicat, membrii celor două Comisii au examinat propunerea legislativă în  ziua de 12 februarie 2008. La lucrările Comisiei, a luat parte, în calitate de invitat, domnul Marin Pătuleanu, secretar de stat la Ministerul Internelor şi Reformei Administrative. Cu prilejul dezbaterilor, membri celor două Comisii au constatat că între calitatea de consilier local sau judeţean şi aceea de funcţionar public există o incompatibilitate de principiu, determinată atât de modalitatea diferită de ocupare a acestor funcţii, cât şi de statutul lor specific.Astfel, potrivit Legii nr.393/2004, consilierii locali şi consilierii judeţeni sunt aleşi, ei desfăşurându-şi activitatea în serviciul colectivităţii locale în baza unui mandat, pe când funcţionarul public este persoana numită într-o funcţie publică, ce îşi desfăşoară activitatea în baza raportului de serviciu. De asemenea, consilierii sunt aleşi, de regulă, din partea unui partid politic şi desfăşoară în cadrul consiliului respectiv o activitate politică, în timp ce  funcţionarului public îi este interzis să desfăşoare activităţi politice în timpul programului de lucru, iar înaltului funcţionar public îi este chiar interzis să facă parte dintr-un partid politic. Iniţiativa legislativă, totodată, vine în contradicţie cu prevederile  art.123 alin.(2) din Constituţia României, republicată, 
           La dezbaterea acestei iniţiative legislative, din totalul de 28 de membri ai Comisiei juridice, au fost prezenţi 18 deputaţi, iar din partea Comisiei pentru administraţie publică, amenajarea teritoriului şi echilibru ecologic, din totalul de  28 deputaţi, au fost prezenţi 26  deputaţi.
                       Faţă de considerentele de mai sus, membrii celor două Comisii au hotărât, cu majoritate de voturi (6 voturi împotrivă şi o abţinere), să propună plenului Camerei Deputaţilor respingerea propunerii legislative pentru accesul funcţionarilor publici la funcţia de consilier local sau consilier judeţean.

                      În raport de obiectul şi conţinutul reglementării, iniţiativa  legislativă face parte din categoria legilor organice.
                     PREŞEDINTE,
                                 VICEPREŞEDINTE,
                   Sergiu ANDON                                     MIRCEA DUŞA
                         SECRETAR,                                       SECRETAR,

                    GEORGE BAEŞU                                SEREŞ DENEŞ                           

                                   Consilieri:
dr. Corneliu Manda
Sofia Chelaru

